《塔院小屋，四壁皆是卿相题名，因成四韵》
唐代·徐夤

雁塔搀空映九衢，每看华宇每踟蹰。题名尽是台衡迹，

满壁堪为宰辅图。鸾凤岂巢荆棘树，虬龙多蛰帝王都。

谁知远客思归梦，夜夜无船自过湖。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。